CELEX: 52007PC0364
Language: fi
Date: 2007-06-27
Title: Ehdotus: Euroopan parlamentin ja neuvoston asetus Euroopan tason poliittisia puolueita ja niiden rahoitusta koskevista säännöistä annetun asetuksen (EY) N:o 2004/2003 muuttamisesta

Tärkeä oikeudellinen huomautus

|

52007PC0364

Ehdotus: Euroopan parlamentin ja neuvoston asetus Euroopan tason poliittisia puolueita ja niiden rahoitusta koskevista säännöistä annetun asetuksen (EY) N:o 2004/2003 muuttamisesta  /* KOM/2007/0364 lopull. - COD 2007/0130 */  

	[pic] | EUROOPAN YHTEISÖJEN KOMISSIO |Bryssel 27.6.2007KOM(2007) 364 lopullinen2007/0130 (COD)Ehdotus:EUROOPAN PARLAMENTIN JA NEUVOSTON ASETUSEuroopan tason poliittisia puolueita ja niiden rahoitusta koskevista säännöistä annetun asetuksen (EY) N:o 2004/2003 muuttamisesta(komission esittämä)PERUSTELUT1) Ehdotuksen tausta-  Ehdotuksen perusta ja tavoitteetEY:n perustamissopimuksen 191 artiklassa tunnustetaan Euroopan tason poliittisten puolueiden merkittävä asema, ja artikla muodostaa oikeusperustan poliittisia puolueita koskevalle Euroopan parlamentin ja neuvoston asetukselle, joka annettiin vuonna 2003. Tämän ehdotuksen tarkoituksena on vahvistaa ja hyödyntää mahdollisimman hyvin unionin demokraattista infrastruktuuria sekä parantaa ja mukauttaa voimassa olevaa asetusta[1] neljän viime vuoden aikana saatujen kokemusten perusteella.Asetus on osoittautunut toimivaksi ja on tarjonnut tarvittavat puitteet Euroopan tason poliittisten puolueiden toiminnalle ja rahoitukselle. Asetuksen kautta rahoitusta saavien Euroopan tason puolueiden lukumäärä on noussut kahdeksasta kymmeneen, ja puolueet edustavat erittäin laajaa kirjoa Euroopan poliittisella kentällä. Rahoitusta myönnetään EU:n talousarvion I pääluokan (parlamentti) IV osaston 40 lukuun kuuluvasta budjettikohdasta 402. Asetuksen tähänastisesta menestyksestä huolimatta on vain luonnollista, että puitteita on tarpeen mukauttaa saatujen kokemusten perusteella. Tällä ehdotuksella on siis tarkoitus tehdä joitakin muutoksia Euroopan tason poliittisia puolueita ja niiden rahoitusta koskevista säännöistä kesäkuussa 2003 annettuun asetukseen (EY) N:o 2004/2003.-  Yleinen taustaEuroopan unionin vankkana poliittisena tavoitteena on edistää eurooppalaista julkista foorumia ja kannustaa kansalaisten valistunutta osallistumista unionin demokratiaan. Komissio edistää kansanvaltaa, kuuntelemista ja keskustelua nk. K-suunnitelman kautta, ja yksi sen tärkeistä opetuksista on, että poliittisen vuoropuhelun vahvistamiseen ja laajentamiseen liittyville toimenpiteille on sekä kysyntää että mahdollisuuksia.Eurooppalaista viestintäpolitiikkaa koskevassa valkoisessa kirjassaan komissio korosti poliittisten puolueiden tärkeää asemaa eurooppalaisen julkisen foorumin kehittämisessä. Valkoista kirjaa koskevassa kuulemisessa tuli voimakkaasti esiin se, miten tärkeää Euroopan tason poliittisten puolueiden tiiviimpi osallistuminen on valtioiden rajat ylittävän julkisen keskustelun luomiseksi kaikkialla Euroopassa. Sillä voitaisiin myös pyrkiä lisäämään osallistumista Euroopan parlamentin vaaleihin. Samoin Euroopan parlamentin vaaleja vuonna 2004 käsittelevässä komission tiedonannossa[2] korostettiin, että eurooppalaiset puolueet voivat myös kannustaa EU-kansalaisia osallistumaan demokraattiseen prosessiin eurooppalaisella ja kansallisella tasolla.Demokratiaan ja osallistumiseen liittyvien kansalaisten toiveiden toteuttamiseksi ei ole mitään yksinkertaista tapaa eikä vain yhtä ainoaa ratkaisua. On kuitenkin selvää, että näihin toiveisiin on pyrittävä vastaamaan hyvin monenlaisin aloittein ja toimenpitein ja erityistä painoa on annettava alhaalta ylöspäin suuntautuville aloitteille, joiden takana on kansalaisten aktiivinen osallistuminen. On tärkeää varmistaa mahdollisimman laajapohjainen kansalaisten – eikä vähiten nuorten – osallistuminen unionin demokraattiseen elämään, jotta varmasti kaikki äänet tulevat kuuluviin.Näiden tavoitteiden saavuttamista voidaan edistää ja helpottaa Euroopan tasoisin toimin. Tämä oli ja on edelleen perussyy Euroopan tason poliittisten puolueiden perustamiselle. Ne ovat keskeisessä asemassa, koska ne kaventavat kuilua kansallisen ja Euroopan tason politiikan välillä ja antavat äänen Euroopan kansalaisille.2) VOIMASSA OLEVAN ASETUKSEN ARVIOINTI EUROOPAN PARLAMENTISSAAsetuksen 12 artiklassa kehotetaan Euroopan parlamenttia julkaisemaan kertomus, jossa arvioidaan asetuksen soveltamista. Kyseisen artiklan mukaan kertomuksessa voidaan ”tarvittaessa tuoda esille rahoitusjärjestelmään tehtäviä muutoksia”. Euroopan parlamentti antoi 23. maaliskuuta 2006 päätöslauselman[3], jossa esitettiin sen päätelmät asiasta.Päätöslauselmassa kartoitettiin joukko ongelmia, jotka liittyvät asetuksen toimivuuteen, ja esitettiin suosituksia tehtäviksi muutoksiksi.Suositukset voidaan jakaa kolmeen ryhmään:a) Suositukset asetuksen rahoitussäännösten tarkistamiseksi, jotta ne olisivat Euroopan tason poliittisten puolueiden erityistarpeita vastaavatTähän ryhmään kuuluvat säännökset, joilla mahdollistetaan vararahaston muodostaminen yhteisön talousarvion ulkopuolelta saatavien varojen perusteella, helpotetaan varojen siirtoa budjettiluokasta toiseen, varmistetaan pitkäaikaisen suunnittelun edellyttämä rahoituksen varmuus ja mahdollistetaan varojen tietyn prosenttiosuuden siirtäminen vuodelta seuraavan vuoden ensimmäiselle neljännekselle.b) Suositukset komissiolle sellaisten ehdotusten tekemiseksi, joilla tuetaan eurooppalaisia poliittisia säätiöitä, jotka ovat yhteydessä Euroopan tason poliittisiin puolueisiinTässä ryhmässä keskitytään tarpeeseen kehittää eurooppalaisia poliittisia säätiöitä, jotta tuetaan ja helpotetaan Euroopan tason poliittisten puolueiden pyrkimyksiä edistää poliittista tiedottamista ja keskustelua. Erityisesti siinä kehotetaan komissiota esittämään ehdotus siitä, miten eurooppalaisia poliittisia säätiöitä olisi tuettava.c) Erilaisia suosituksia asetuksen muiden kohtien tarkistamiseksi asiaan liittyvien sidosryhmien suositusten mukaisestiTähän kuuluvat esimerkiksi ongelmat, jotka johtuvat siitä, että Euroopan tason poliittisilla puolueilla ei ole yhdenmukaista oikeudellista asemaa. Lisäksi mietinnössä tuodaan esiin epäselvyydet säännöissä, jotka koskevat Euroopan tason poliittisten puolueiden osallistumista vaalikampanjoihin. Mietinnössä kehotetaan myös pohtimaan Euroopan poliittisten nuorisojärjestöjen asemaa tässä yhteydessä.3) EHDOTUKSEEN LIITTYVÄT OIKEUDELLISET NÄKÖKOHDAT-  Ehdotetun toimen lyhyt kuvausKomissio on ottanut Euroopan parlamentin suositukset huomioon laatiessaan tätä ehdotusta.On huomattava, että parlamentti on jo toteuttanut monia aloitteita päätöslauselmassaan esitettyjen puutteiden korjaamiseksi muuttamalla 1. helmikuuta 2006[4] asetuksen (EY) N:o 2004/2003 soveltamissääntöjen vahvistamisesta 29. maaliskuuta 2004 tehtyä Euroopan parlamentin puhemiehistön päätöstä. Näin ollen tällä asetuksen muutosehdotuksella pyritään käsittelemään yksinomaan niitä puutteita, jotka edellyttävät muutoksia itse asetukseen ja joita parlamentti ei voi toteuttaa yksin. Kuten edellä mainittiin, asiaan liittyvä budjettikohta kuuluu EU:n talousarvion parlamenttia koskevaan pääluokkaan ja parlamentti on tulojen ja menojen hyväksyjä.Komission ehdottamat muutokset voidaan jakaa kolmeen pääkohtaan. Euroopan tason poliittisten puolueiden rahoitusta koskevien säännösten parantamiseksi niiden muuttamista ehdotetaan kahdelta kannalta. Ensinnäkin ehdotetaan, että poliittiset puolueet saavat – poiketen varainhoitoasetuksen 109 artiklassa säädetystä voiton kieltävästä säännöstä – siirtää tietyn prosenttiosuuden (25 %) tietyn vuoden kokonaistuloista seuraavan vuoden ensimmäiselle neljännekselle. Säännöksen ansiosta puolueiden on helpompi vastata muuttuviin poliittisiin olosuhteisiin ja prioriteetteihin, joita on vaikea ennustaa puolueiden vuotuisia talousarvioita ja työohjelmia laadittaessa.Toiseksi ehdotetaan, että Euroopan tason poliittiset puolueet saavat muodostaa vararahastoja säästämällä puolueiden hankkimia varoja, jotka ylittävät yhteisrahoituksen uuden alennetun vähimmäistason, joka on 15 %. Myös uudessa 9 artiklan 8 kohdassa säädetään poikkeuksesta varainhoitoasetuksen 109 artiklassa säädettyyn voiton tavoittelemisen kieltämistä koskevaan sääntöön. Sillä annetaan puolueille paremmat mahdollisuudet rahoituksen vakauteen ja suunnitteluun ja samalla vankka kannustin vahvistaa omia resursseja ja vähentää näin riippuvuutta Euroopan tason julkisesta rahoituksesta. Asianmukaisen tasapainon varmistamiseksi ehdotetaan, että puolueet voivat kerätä säästöjä, jotka vastaavat 100:aa prosenttia niiden keskimääräisestä vuotuisesta tulosta. Jos puolueen säästöt ylittävät tämän tason, tulevan julkisen tuen tasoa vähennetään vastaavasti.Komissio katsoo, että Euroopan tason poliittisilla säätiöillä on tärkeä tehtävä Euroopan tason poliittisten puolueiden toiminnan ja tavoitteiden tukemisessa ja edistämisessä. Eurooppalaiset poliittiset säätiöt voivat tukea ja täydentää poliittisten puolueiden toimintaa ottamalla hoidettavakseen toimia, joilla vaikutetaan Euroopan julkista politiikkaa ja integraatiota koskevaan keskusteluun. Ne voivat myös antaa vauhtia uusille ideoille, analyyseille ja poliittisille vaihtoehdoille. Eurooppalaiset poliittiset säätiöt voivat näin ollen saattaa yhteen kaikenlaisia asiaan liittyviä toimijoita, myös kansallisia poliittisia säätiöitä ja tutkijoita, joilla on potentiaalia rikastuttaa julkista keskustelua ja kehittää uusia ja innovatiivisia poliittisia ehdotuksia.Poliittisilla säätiöillä on jo tärkeä asema monien jäsenvaltioiden kansallisissa poliittisissa järjestelmissä mm. koska ne voivat toteuttaa erilaisia ja pidempiaikaisia toimia kuin Euroopan tason poliittiset puolueet, jotka ilmeisistä syistä painottavat enemmän unionin päivänpolitiikkaa. Poliittisten säätiöiden toteutettaviksi sopivia toimia ovat esimerkiksi seuraavat:-  seuraa, analysoi ja edistää keskustelua eurooppalaiseen julkiseen politiikkaan liittyvistä aiheista ja Euroopan integraatioprosessista-  tukee Euroopan tasoisia seminaareja, koulutusta, konferensseja ja tutkimuksia edellä mainituista aiheista keskeisten sidosryhmien välillä-  tarjoaa puitteet kansallisille poliittisille säätiöille ja tutkijoille, myös nuorisojärjestöille ja kansalaisyhteiskunnan edustajille, Euroopan tason yhteistyötä varten.Koska poliittiset säätiöt liittyvät tiiviisti Euroopan tason poliittisiin puolueisiin, ehdotuksessa esitetään, että ne toimittavat rahoitushakemuksensa sen Euroopan tason poliittisen puolueen kautta, johon ne ovat yhteydessä (ks. uusi 4 artiklan 4 kohta). Avoimuuden varmistamiseksi – ja toimintoperusteisen budjetoinnin mukaisesti – määrärahat Euroopan tason poliittisille säätiöille voitaisiin myöntää erillisestä EU:n talousarvion I pääluokan (parlamentti) IV osaston 40 lukuun kuuluvasta budjettikohdasta.Lopuksi vielä ehdotetaan vahvistettavaksi selkeästi, että EU:n talousarviosta saatuja määrärahoja voidaan käyttää myös Euroopan tason poliittisten puolueiden kampanjoiden rahoitukseen Euroopan parlamentin vaalien yhteydessä, edellyttäen että kyseessä ei ole kansallisten poliittisten puolueiden tai niiden ehdokkaiden suora tai välillinen rahoittaminen. Muutos on loogista seurausta siitä, että – nykyisen asetuksen mukaisesti – Euroopan tason poliittisten puolueiden on täytynyt osallistua Euroopan parlamentin vaaleihin tai ilmoittaa aikomuksestaan osallistua niihin.2007/0130 (COD)Ehdotus:EUROOPAN PARLAMENTIN JA NEUVOSTON ASETUSEuroopan tason poliittisia puolueita ja niiden rahoitusta koskevista säännöistä annetun asetuksen (EY) N:o 2004/2003 muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 191 artiklan,ottavat huomioon komission ehdotuksen,[5]noudattavat perustamissopimuksen 251 artiklassa määrättyä menettelyä,[6]sekä katsovat seuraavaa:(1) Asetuksen (EY) N:o 2004/2003 12 artiklassa säädetään, että Euroopan parlamentti julkaisee asetuksen soveltamisesta kertomuksen, jossa voidaan tarvittaessa tuoda esille rahoitusjärjestelmään tehtäviä muutoksia.(2) Asetuksen (EY) N:o 2004/2003 soveltamisesta 23 päivänä maaliskuuta 2006 antamassaan päätöslauselmassa[7] Euroopan parlamentti katsoi, että asetusta olisi parannettava monilta osin niiden kokemusten perusteella, jotka on saatu sen vuonna 2003 tapahtuneen voimaantulon jälkeen.(3) Asetuksessa olisi säädettävä Euroopan tason poliittisille säätiöille annettavasta rahoitustuesta, koska Euroopan tason poliittisiin puolueisiin yhteydessä olevat Euroopan tason poliittiset säätiöt voivat toimintansa kautta tukea Euroopan tason poliittisten puolueiden tavoitteita esimerkiksi osallistumalla keskusteluun Euroopan julkisesta politiikasta ja integraatiosta; ne voivat myös antaa vauhtia uusille ideoille, analyyseille ja poliittisille vaihtoehdoille.(4) Tärkeänä tavoitteena säilyy edelleen sen varmistaminen, että kansalaiset osallistuvat mahdollisimman laajasti unionin demokraattiseen elämään. Tässä yhteydessä poliittiset nuorisojärjestöt voivat olla erityisasemassa; ne voivat edistää kiinnostusta unionin poliittiseen järjestelmään ja tarjota siitä konkreettista tietoa nuorten keskuudessa ja edistää aktiivisesti nuorten osallistumista demokraattiseen toimintaan Euroopan tasolla.(5) Euroopan tason poliittisten puolueiden rahoitusta koskevia sääntöjä olisi mukautettava niin, että niissä otettaisiin paremmin huomioon erityisolosuhteet, joissa poliittiset puolueet toimivat, mukaan lukien muuttuvat poliittiset haasteet ja suunnitelmat, joilla on talousarviovaikutuksia, joita poliittiset puolueet eivät voi ennakoida laatiessaan vuotuisia työohjelmiaan ja talousarvioitaan. Tätä varten olisi otettava käyttöön rajoitettu mahdollisuus siirtää varoja joltakin vuodelta seuraavan vuoden ensimmäiselle neljännekselle.(6) Jotta voitaisiin parantaa puolueiden pitkän aikavälin rahoitussuunnitteluvalmiuksia, ottaa huomioon vuosittain vaihtuvat rahoitustarpeet ja vahvistaa puolueiden kannustimia olla nojautumatta pelkästään julkiseen rahoitukseen, Euroopan tason poliittisten puolueiden olisi voitava muodostaa rajoitetusti vararahastoja, jotka perustuvat muista lähteistä kuin Euroopan unionin talousarviosta saatuihin omiin resursseihin.(7) Yhteisrahoituksen vähimmäistasoa olisi mukautettava, jotta saataisiin luotua edellytykset, jotka suosivat Euroopan tason poliittisten puolueiden rahoitusta ja kannustavat niitä varmistamaan riittävän pitkän aikavälin rahoitussuunnittelun.(8) Euroopan parlamentin vaalien eurooppalaisen luonteen vahvistamiseksi ja edistämiseksi olisi vahvistettava selkeästi, että EU:n talousarviosta saatuja määrärahoja voidaan käyttää myös Euroopan tason poliittisten puolueiden kampanjoiden rahoitukseen Euroopan parlamentin vaalien yhteydessä, edellyttäen että kyseessä ei ole kansallisten poliittisten puolueiden tai niiden ehdokkaiden suora tai välillinen rahoittaminen,OVAT ANTANEET TÄMÄN ASETUKSEN:1 artiklaMuutetaan asetus (EY) N:o 2004/2003 seuraavasti:(1) Lisätään 2 artiklaan 4 kohta seuraavasti:”4. ’Euroopan tason poliittisella säätiöllä’ yksikköä tai yksikköjen verkkoa, joka on oikeushenkilö jossakin jäsenvaltiossa, on yhteydessä Euroopan tason poliittiseen puolueeseen ja toiminnallaan tukee ja täydentää Euroopan tason poliittisen puolueen tavoitteita suorittamalla erityisesti seuraavia tehtäviä:-  seuraa, analysoi ja edistää keskustelua eurooppalaiseen julkiseen politiikkaan liittyvistä aiheista ja Euroopan integraatioprosessista-  järjestää ja tukee seminaareja, koulutusta, konferensseja ja tutkimuksia edellä mainituista aiheista asiaan liittyvien sidosryhmien, myös nuorisojärjestöjen ja muiden kansalaisyhteiskunnan edustajien, välillä-  tarjoaa puitteet kansallisille poliittisille säätiöille, tutkijoille ja muille asiaan liittyville toimijoille, jotta nämä voivat toimia yhdessä Euroopan tasolla.”(2) Muutetaan 3 artikla seuraavasti:Lisätään d alakohdan jälkeen toinen ja kolmas kohta seuraavasti:”Euroopan tason poliittisen säätiön on täytettävä seuraavat ehdot:a) se on yhteydessä johonkin Euroopan tason poliittiseen puolueeseen, joka on tunnustettu 3 artiklan mukaisesti ja joka vahvistaa asianb) se kunnioittaa puolueohjelmassaan ja toiminnassaan Euroopan unionin perusperiaatteita eli vapauden, demokratian, ihmisoikeuksien ja perusoikeuksien kunnioittamisen sekä oikeusvaltion periaatetta.Tämän asetuksen mukaisesti kunkin Euroopan tason poliittisen puolueen ja säätiön tehtävänä on määritellä suhdettaan koskevat erityissäännöt; tähän sisältyy Euroopan tason poliittisen säätiön ja Euroopan tason poliittisen puolueen, johon säätiö on yhteydessä, päivittäisen hallinnon ja hallintorakenteiden pitäminen riittävän erillään.”(3) Lisätään 4 artiklaan 4, 5, 6 ja 7 kohta seuraavasti:”4. Euroopan tason poliittinen säätiö voi hakea rahoitusta sen Euroopan tason poliittisen puolueen kautta, johon se on yhteydessä.5. Euroopan tason poliittiselle säätiölle myönnetään rahoitusta sen perusteella, mihin Euroopan tason poliittiseen puolueeseen säätiö on yhteydessä, soveltaen 10 artiklan 1 kohtaa. Näin myönnettyihin varoihin sovelletaan 9 artiklaa.6. Euroopan tason poliittiselle säätiölle myönnettyjä varoja voidaan käyttää ainoastaan säätiön toiminnan rahoitukseen 2 artiklan 4 kohdan säännösten mukaisesti.7. Edellä 1 ja 3 kohdan säännöksiä sovelletaan soveltuvin osin Euroopan tason poliittisiin säätiöihin arvioitaessa hakemuksia, joilla haetaan rahoitusta Euroopan unionin yleisestä talousarviosta.”(4) Lisätään 5 artiklaan 4, 5 ja 6 kohta seuraavasti:”4. Edellä 2 kohdan säännöksiä sovelletaan soveltuvin osin Euroopan tason poliittisiin säätiöihin.5. Jos Euroopan tason poliittinen puolue, johon Euroopan tason poliittinen säätiö on yhteydessä, menettää tunnustetun asemansa, kyseinen Euroopan tason poliittinen säätiö ei voi saada rahoitusta tämän asetuksen nojalla.6. Jos Euroopan parlamentti havaitsee, että jokin 3 kohdan c alakohdassa mainituista edellytyksistä ei enää täyty, kyseinen Euroopan tason poliittinen säätiö ei voi saada rahoitusta tämän asetuksen nojalla.”(5) Korvataan 6 artikla seuraavasti:”6 artiklaRahoitukseen liittyvät velvollisuudet1. Euroopan tason poliittisen puolueen ja Euroopan tason poliittisen säätiön ona) julkistettava vuosittain tulonsa ja menonsa sekä selvitys varoistaan ja veloistaanb) ilmoitettava rahoituslähteensä toimittamalla luettelo, jossa mainitaan lahjoittajat ja kultakin lahjoittajalta saadut määrät lukuun ottamatta enintään 500 euron suuruisia lahjoituksia.Ne eivät saa ottaa vastaana) nimettömiä lahjoituksiab) lahjoituksia Euroopan parlamentin poliittisten ryhmien talousarvioistac) lahjoituksia liikeyrityksiltä, joihin julkiset viranomaiset voivat suoraan tai välillisesti käyttää määräysvaltaa omistuksen, rahoitusosuuden tai yritystä koskevien sääntöjen perusteellad) luonnollisten henkilöiden ja muiden kuin c alakohdassa tarkoitettujen liikeyritysten tekemiä lahjoituksia, joiden suuruus on yli 12 000 euroa vuodessa lahjoittajaa kohden, sanotun kuitenkaan rajoittamatta 2 ja 3 kohdan soveltamista.2. Euroopan tason poliittisen puolueen jäseninä olevien kansallisten poliittisten puolueiden maksamat maksut Euroopan tason poliittiselle puolueelle hyväksytään. Niiden määrä voi olla enintään 40 prosenttia puolueen vuotuisesta talousarviosta.3. Euroopan tason poliittisen säätiön jäseninä olevien kansallisten poliittisten säätiöiden sekä Euroopan tason poliittisen puolueiden maksamat maksut Euroopan tason poliittiselle säätiölle hyväksytään. Niiden määrä voi olla enintään 40 prosenttia säätiön vuotuisesta talousarviosta.”(6) Korvataan 7 artikla seuraavasti:”7 artiklaRahoituksen käyttöä koskeva kielto1. Euroopan unionin yleisestä talousarviosta tai muista lähteistä myönnettävää Euroopan tason poliittisten puolueiden rahoitusta ei saa suoraan eikä välillisesti käyttää muiden poliittisten puolueiden, etenkään kansallisten poliittisten puolueiden, rahoitukseen. Kansallisiin puolueisiin sovelletaan edelleen kansallisia sääntöjä.2. Euroopan unionin yleisestä talousarviosta myönnettävää poliittisen säätiöiden rahoitusta ei saa suoraan eikä välillisesti käyttää Euroopan tai kansallisen tason poliittisten puolueiden eikä kansallisen tason säätiöiden rahoitukseen.”(7) Korvataan 8 artikla seuraavasti:”8 artiklaMenojen luonneEuroopan unionin yleisestä talousarviosta tämän asetuksen mukaisesti maksettavia määrärahoja voidaan käyttää vain 4 artiklan 2 kohdan b alakohdassa tarkoitetussa poliittisessa ohjelmassa esitettyihin tavoitteisiin suoraan liittyvien menojen kattamiseksi, sanotun kuitenkaan rajoittamatta poliittisten säätiöiden rahoitusta.Näihin menoihin kuuluvat hallintomenot sekä tekniseen tukeen, kokouksiin, tutkimukseen, rajat ylittäviin tapahtumiin, selvityksiin, tiedotukseen ja julkaisuihin liittyvät menot.Tällaisiin menoihin voi sisältyä myös Euroopan tason poliittisten puolueiden kampanjoiden rahoitus Euroopan parlamentin vaaleissa, joihin ne osallistuvat 3 artiklan d kohdan mukaisesti. Näistä määrärahoista ei voida 7 artiklan mukaisesti maksaa suoraa tai välillistä rahoitusta kansallisille poliittisille puolueille tai niiden ehdokkaille.”(8) Muutetaan 9 artikla seuraavasti:a) Korvataan 1 kohta seuraavasti:”1. Euroopan tason poliittisten puolueiden ja Euroopan tason poliittisen säätiöiden rahoitukseen tarkoitetuista määrärahoista päätetään vuotuisen talousarviomenettelyn mukaisesti, ja ne toteutetaan varainhoitoasetuksen (neuvoston asetus (EY, Euratom) N:o 1605/2002*) ja Euroopan yhteisöjen yleiseen talousarvioon sovellettavasta varainhoitoasetuksesta annetun asetuksen soveltamissääntöjen (komission asetus (EY, Euratom) N:o 2342/2002**) mukaisesti.Tämän asetuksen täytäntöönpanomenettelyistä säätää tulojen ja menojen hyväksyjä.”b) Korvataan 3 kohta seuraavasti:”3. Tämän asetuksen nojalla myönnettyä rahoitusta valvotaan asetuksen (EY, Euratom) N.o 1605/2002 ja asetuksen (EY, Euratom) N:o 2342/2002 mukaisesti.Valvontaan kuuluu myös ulkopuolisen ja riippumattoman tilintarkastajan antama vuosittainen tilintarkastuslausunto. Tämä lausunto toimitetaan Euroopan parlamentille kuuden kuukauden kuluessa asianomaisen varainhoitovuoden päättymisestä.”c) Lisätään 7, 8 ja 9 kohta seuraavasti:”7. Jos Euroopan tason poliittisen puolueen tulot ylittävät menot sen varainhoitovuoden lopussa, jona se sai toiminta-avustuksen, osa ylijäämästä (enintään 25 % vuoden kokonaistuloista) voidaan – poiketen asetuksen (EY, Euratom) N:o 1995/2006 109 artiklassa säädetystä voiton kieltävästä säännöstä – siirtää seuraavalle vuodelle sillä edellytyksellä, että se käytetään kyseisen seuraavan vuoden ensimmäisen vuosineljänneksen kuluessa.8. Kun varmistetaan voiton tavoittelemisen kieltävän säännön noudattamista, omia resursseja, erityisesti lahjoituksia ja jäsenmaksuja, jotka Euroopan tason poliittinen puolue on koonnut vuotuisesta toiminnastaan ja jotka ylittävät edunsaajan vastuulla olevat 15 prosenttia tukikelpoisista kustannuksista, ei oteta huomioon.9. Edellä 8 kohdan säännöksiä ei sovelleta, jos Euroopan tason poliittisen puolueen vararahasto ylittää 100 prosenttia sen keskimääräisestä vuotuisesta tulosta.”___________________* EYVL L 248, 16.9.2002, s. 1.** EYVL L 357, 31.12.2002, s. 1.(9) Korvataan 10 artiklan 2 kohta seuraavasti:”2. Euroopan unionin yleisestä talousarviosta myönnetty rahoitus saa olla enintään 85 prosenttia Euroopan tason poliittisen puolueen tai säätiön talousarviosta. Tätä koskeva näyttövelvollisuus kuuluu asianomaiselle Euroopan tason poliittiselle puolueelle.”(10) Korvataan 12 artikla seuraavasti:”12 artiklaArviointiEuroopan parlamentti julkaisee viimeistään 15 päivänä helmikuuta 2011 kertomuksen tämän asetuksen soveltamisesta ja rahoitetuista toimista. Kertomuksessa voidaan tarvittaessa tuoda esille rahoitusjärjestelmään tehtäviä muutoksia.”2 artiklaTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […].Euroopan parlamentin puolesta Neuvoston puolestaPuhemies Puheenjohtaja [1] EUVL L 297, 15.11.2003, s. 1.[2] KOM(2006) 790. Euroopan parlamentin vaalit vuonna 2004. Komission kertomus Euroopan unionin kansalaisten osallistumisesta vaaleihin asuinjäsenvaltiossa (direktiivi 93/109/EY) ja vaaleja koskevista järjestelyistä (päätös 76/787/EY, sellaisena kuin se on muutettuna päätöksellä 2002/772/EY, Euratom).[3] EUVL C 292E, 1.12.2006, s. 127.[4] EUVL C 150, 28.6.2006, s. 9.[5] EUVL C […], […], s. […].[6] EUVL C […], […], s. […].[7] EUVL C 292E, 1.12.2006, s. 6.